AFRIKAANSE OPSOMMING: Histories gesien is kommersiele landbou-navorsing in Suid Afrika deur die owerheid ondersteun, maar as gevolg van die onlangse politieke veranderinge in Suid Afrika is hierdie toedrag van sake besig om te verander. Die politieke oorgang in die land het gepaard gegaan met 'n verandering in ekonomiese beleid, wat 'n inkorting van owerheidsbefondsing aan die Landbounavorsingsraad meegebring het. Hierdie Raad is in 1992 gestig, met die primere doe! om grater privaatsektor betrokkenheid in navorsing vanuit die betrokke sektor te verseker, as gevolg van die verwagte onttrekking van owerheidsteun. As gevolg hiervan, is daar nou 'n toenemende erkenning aan die behoefte om navorsingsprojekte te evalueer in terme van die ekonomiese opbrengs op sulke investering, sodat besluitnemers geldige bewyse het waarvolgens bestedingsprioriteite gemaak kan word. Hierdie studie gebruik die bekende produksie-funksie benadering om die ekonomiese voordele van navorsing in die Suid-Afrikaanse sagtevrugte bedryf te evalueer. Die studie begin met 'n oorsig oor die sagtevrugtebedryf, insluitend 'n analise van die navorsingstruktuur wat tans heers. Bogenoemde word gevolg deur 'n beskrywing van die bestaande ex post metodes om ekonomiese voordele van navorsing te evalueer, sowel as die wyse waarop die data vir die analiese ingesamel is. Die resultate wys dat daar 'n beduidende statiese verhouding is tussen besteding op navorsing en pryse en die opbrengs behaal deur produsente in die bedryf Hierdie resultate moet egter met sorg gelnterpreteer word, en meer moeite moet gedoen word om te verseker dat die nodige data ingesamel word. Nietemin toon die resultate dat verhoogde navorsingsbesteding in die bedryf geregverdig is